बार्सिलोनाको पुनरागमन जित
लियोनल मेसीले गोल सहयोगीको ह्याट्रिक भूमिका निभाएपछि बार्सिलोनाले तनावपूर्ण सप्ताहको अन्त्य गर्दै आइतबार राति स्पेनी ला लिगामा रियल बेटिसलाई ३–२ ले हरायो ।
म्याड्रिड — लियोनल मेसीले गोल सहयोगीको ह्याट्रिक भूमिका निभाएपछि बार्सिलोनाले तनावपूर्ण सप्ताहको अन्त्य गर्दै आइतबार राति स्पेनी ला लिगामा रियल बेटिसलाई ३–२ ले हरायो ।यो जितले बार्सिलोना शीर्ष स्थानमा रहको रियल म्याड्रिडसँग तीन अंकको दूरीमा कायम रहन सफल रह्यो । यसअघि रियलले ओसासुनालाई ४–१ ले हराएर बार्सिलोनामाथि दबाब सिर्जना गरेको थियो ।बेटिसले खेलमा दुई पल्ट अग्रता लिएपछि बार्सिलोना पुनरागमनमा जित रच्‍न बाध्य रहेको हो । बेटिसका लागि सर्जियो कानालेस र नबिर फकिरले गोल गरे ।बार्सिलोनका तर्फबाट भने फ्रेन्क डे जोङ, सर्जियो बास्क्वेट क्लेमेन्ट लेन्गलेटले गोल गरे । तीन गोलमा मेसीले अवसर सिर्जना गरेका थिए ।२३ खेलबाट ५२ अंकसहित रियल म्याड्रिड शीर्ष स्थानमा रहेको छ भने समान खेलबाट ४९ अंकसहित बार्सिलोना दोस्रो स्थानमा छ । तेस्रो स्थानमा रहेको गेटाफेको ४२ अंक छ । 